เรื่องร้องเรียน (ถนน,ร้องเรียน,ทางเท้า,กีดขวาง,ความสะอาด) วันที่ 2023-07-19 06:53:11 — แขวงสี่พระยา เขตบางรัก จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660029052

ขอให้ตรวจสอบการล้อมรั้วสังกะสีรุกล้ำพื้นบาทวิถี บริเวณซอยแก้วฟ้า แขวงมหาพฤฒาราม เขตบางรัก กรุงเทพมหานคร จุดสังเกตบริเวณดังกล่าวจะอยู่ด้านหลังวัดแก้วแจ่มฟ้า โดยผู้ร้องแจ้งว่าบริเวณดังกล่าว จะมีที่ดินส่วนบุคคล พื้นที่ประมาณ 175 ตารางวา และมีตึกแถวจำนวนประมาณ 6 ห้องตั้งอยู่ (แต่ไม่ทราบว่า บุคคลใดเป็นเจ้าของ) ซึ่งเจ้าของที่ดินได้นำสังกะสีมาล้อมเป็นรั้ว เพื่อป้องกันไม่ให้มีบุคคลอื่นเข้าไปในตัวอาคาร รวมทั้งป้องกันไม่ให้มีการโยนขยะเข้าไปในที่ดิน และทราบว่าได้มีการติดป้ายประกาศขายเป็นเวลานานแล้ว (ผู้ร้องไม่ทราบว่าบุคคลใดมาติดต่อซื้อที่ดินดังกล่าวหรือยัง) และผู้ร้องแจ้งว่าจากการนำสังกะสีมาตั้งล้อมรั้ว ทำให้มีการรุกล้ำพื้นบาทวิถีภายในซอยฯ ทั้งที่เดิมทีซอยดังกล่าวจะมี 2 ช่องทางการจราจร ซึ่งมีความกว้างเพียงประมาณ 6 เมตร แต่เมื่อมีการรุกล้ำพื้นบาทวิถี ทำให้เหลือช่องทางในการจราจรเพียง 4 เมตรเท่านั้น ซึ่งส่วนมากบุคคลที่สัญจรผ่านเส้นทางดังกล่าวจะเป็นบุคคลที่สัญจรมาจากถนนมหานคร ผ่านถนนพระรามที่ 4 ตัดทางลัดเข้ามาในซอยดังกล่าว เพื่อไปออกถนนสี่พระยา และปกติแล้ว การสัญจรจะมีความหนาแน่นในช่วงเช้า เนื่องจากเป็นทางผ่านไปโรงเรียนและไปทำงาน รวมทั้งมีผู้ที่สัญจรบริเวณทางเท้าเป็นจำนวนมาก โดยมีทั้งผู้สูงอายุ ผู้พิการที่ต้องนั่งรถเข็นด้วย ส่งผลให้ประชาชนที่สัญจรผ่านได้รับความเดือดร้อน อีกทั้งบริเวณดังกล่าวเป็นพื้นที่ของรัฐด้วย จึงประสงค์ให้ทางหน่วยงานที่เกี่ยวข้องดำเนินการตรวจสอบการรุกล้ำพื้นบาทวิถี


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata